Държавен вестник, бр. 58, 2025 г., стр. 93

БРОЙ  58	
Д Ъ Р Ж А В Е Н  В Е С Т Н И К 	
СТР.  93   
Чл. 454. (1) За дейността на патрулите 
се изготвя план, в който се регламентират: 
задълженията на патрулните по охраната и 
отбраната на обектите и районите, защитата 
при транспорт, времето и редът за патрулира­
не, броят, съставът и групите за патрулиране, 
правилата за носене на оръжието, особените 
задължения на патрулните на отделните учас­
тъци от маршрутите, редът за действие при 
проникване или нападение върху патрула/
охранявания район (обект), при пожар, при 
природно бедствие, действия при сложни кли­
матични условия, при привеждане в по-висока 
бойна готовност, редът за взаимодействие с 
другите елементи от денонощния наряд, редът 
за докладване, случаите, при които патрулните 
употребяват оръжие, правилата за използва­
не на сила, редът за допускане на лицата до 
охранявания район (обект) и до намиращите 
се в него отбранителни продукти, мерките 
за безопасност.
(2) В случаите на чл. 445, ал. 2 на разпо­
ложение на оперативния дежурен (дежурния 
по формирование) се прилага утвърдена от 
командира (началника) схема с маршрутите 
и графиците за движение на патрулите, спи­
сък на лицата, които имат право да отварят 
хранилищата или да бъдат допускани до 
охраняваните обекти, образци от допуски и 
слепки от печатите (отпечатъци от пломбите).
(3) За осигуряване на надеждност на охрана­
та и отбраната се определят няколко маршрута 
и графици, изключващи еднообразието при 
движението на патрулите, а за обекти, за кои­
то има обективни причини, при възможност. 
(4) Пътищата, пешеходните алеи и пътеките 
по маршрута за движения на патрула трябва 
да осигуряват изпълнението на задачите. Из­
граждането и поддържането им в състояние 
за използване е отговорност на командира 
(началника) на военното формирование.
(5) Схемата с маршрутите и графиците за 
патрулиране се съхраняват при оперативния 
дежурен (дежурния по военното формирова­
ние) за самостоятелен патрул или при начал­
ника на караула, когато е в състава на караула.
(6) Редът за патрулиране се определя в 
график, утвърден от командира (началника) 
по няколко варианта. Вариантите се привеж­
дат в изпълнение чрез оперативния дежурен 
(дежурния по военно формирование).
Чл. 455. (1) Оръжието на патрулните се 
съхранява в отделна пирамида (каса)/сандък 
в стаята на патрула, караулното помещение 
или при оперативния дежурен (дежурен по 
военно формирование).
(2) Патрулите получават боеприпасите от 
оперативния дежурен (дежурния по военно 
формирование) преди развода и ги сдават 
след завършване на службата срещу подпис 
в книгата за раздаване на оръжието и бое­
припасите (приложение № 11).
(3) Патрулният при застъпване/отстъпва­
не на/от смяна пълни/изпразва служебното 
оръжие на стойка/оборудвано място по ред и 
правила, посочени в този устав, в присъствието 
на оперативния дежурен (дежурния по военно 
формирование) за самостоятелен патрул или 
началника на караула/разводача, когато е в 
състава на караула.
(4) При непосредствено изпълнение на 
задачата по патрулиране патрулният прилага 
заповяданите способи за носене и боравене 
с оръжието, както и мерките за безопасност.
(5) При обоснована необходимост в зави­
симост от условията и характера на охранява­
ния район/обект командирът/началникът на 
военното формирование в своя заповед може 
да определи друг ред за пълнене, носене и 
изпразване на оръжието от патрулния. 
Чл. 456. (1) За изпълнение на службата 
патрулите се подготвят в съответствие с 
изиск­ванията на този устав.
(2) За времето на дежурството на патрулите 
се осигурява помещение за настаняване.
(3) При патрулиране с използване на пре­
возни средства, в зависимост от създадената 
организация за охрана и отбрана, патрулите 
може да не се настаняват в помещения.
Чл. 457. (1) Патрулите изпълняват служ­
бата чрез патрулиране, като се движат по 
маршрута на обекта или района, определен в 
схемата за движение на патрулите и графика 
за патрулиране, заповядани от оперативния 
дежурен (дежурния по военно формирование).
(2) При обхождане патрулните избират 
най-подходящите места за придвижване в 
рамките на определените маршрути, които им 
осигуряват възможност за максимална види­
мост на района/полосата и лична безопасност. 
(3) Скоростта за придвижване със служебни 
превозни средства се съобразява с възмож­
ностите за наблюдение на районите/полосите 
и намиращите се в тях обекти и своевременна 
реакция при възникнала ситуация. 
(4) По маршрутите за движение на пат­
рулите се определят контролни точки, при 
достигането на които патрулите докладват на 
оперативния дежурен (дежурния по военно 
формирование) по средствата за комуникация 
за хода на патрулирането и обстановката. 
Резултатите от дейността се отчитат за всяка 
смяна писмено и се отразяват в документ.
(5) При непосредственото изпълнение 
на задачата патрулът може да получава ин­
формация от друг военнослужещ от състава 
на денонощния наряд (оперативен дежурен, 
дежурен по военно формирование, началник 
на караул, оператор на система за наблюдение), 
на разположение на което има система за ви­